
1.3. Pašreizējā situācija, problēmas un risinājumi
	Iebildums
Atkārtoti lūdzam pievienot visas anotācijā norādītās informācijas apliecinošos dokumentus, piemēram, visu anotācijā norādīto lidlauku īpašumtiesību apliecinošos dokumentus (zemesgrāmatu izdrukas, nekustamā īpašuma valsts kadastra informācijas sistēmas datus). 
Turklāt, par Lidlauks “Paplaka" paskaidrojošiem dokumentiem nav pievienots neviens anotācijās norādītās informācijas apliecinošs dokuments.

Vienlaikus, attiecībā par bijušās PSRS armijas aviācijas rezerves lidlauku “Kalupe”, anotācijā norādīts, ka Daugavpils rajonā, ne Satiksmes ministrijai, ne VZD, ne arī Augšdaugavas novada pašvaldībai nav pieejama informācija par tā iespējamo atrašānās vietu. Līdz ar to nav pieejama informācija par tā īpašumtiesību statusu.
Vēršam uzmanību, ka ar Ministru Padomes 1992.gada 11.septembra lēmumu Nr.390 "Par Latvijas Republikas lidlauku aizsardzību, to statusu un lidojumu drošības garantēšanu" noteikts, ka Satiksmes ministrija pārņem tās pārziņā lidlaukus, t.sk., arī Bijušās PSRS armijas aviācijas rezerves lidlauku Latvijā "Kalupe" Daugavpils rajonā. Šādā gadījumā valstij Satiksmes ministrijas personā būtu jāvēršas tiesā par īpašumtiesību atzīšanu uz šo lidlauku nevis svītrošanu no attiecīgā lēmuma atbilstoši uz doto brīdi reālajai situācijai, proti, neatrašanos Satiksmes ministrijas valdījumā. 

